CELEX: C2005/143/79
Language: fi
Date: 2005-06-11 00:00:00
Title: Asia T-152/05: John Arthur Slaterin 18.4.2005 nostama kanne sisämarkkinoiden harmonisointivirastoa (tavaramerkit ja mallit) vastaan

11.6.2005   
            
            
               FI
            
            
               Euroopan unionin virallinen lehti
            
            
               C 143/43
            
         John Arthur Slaterin 18.4.2005 nostama kanne sisämarkkinoiden harmonisointivirastoa (tavaramerkit ja mallit) vastaan
   (Asia T-152/05)
   (2005/C 143/79)
   Kieli, jolla kannekirjelmä on laadittu: englanti
   John Arthur Slater, kotipaikka Lontoo (Yhdistynyt kuningaskunta), on nostanut 18.4.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on Solicitor M. J. Gilbert.
   Vastapuolena valituslautakunnassa käydyssä menettelyssä oli Prime Restaurant Holdings, Inc., kotipaikka Mississanga, Ontario (Kanada).
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa neljännen valituslautakunnan 13.12.2004 tekemän päätöksen valitusasiassa R 582/2003-4;
            
         
               —
            
            
               hylkää Prime Restaurant Holdings, Inc:n vaatimuksen, jonka mukaan numerolla 447730 rekisteröity yhteisön tavaramerkki on julistettava mitättömäksi;
            
         
               —
            
            
               velvoittaa sisämarkkinoiden harmonisointiviraston ja muut osapuolet vastaamaan omista oikeudenkäyntikuluistaan sekä korvaamaan ne oikeudenkäyntikulut, jotka kantajalle ovat aiheutuneet tästä kanteesta, valitusasiasta nro R582/2003-4 ja mitättömyysmenettelystä nro 232C000447730/1.
            
         Oikeudelliset perusteet ja pääasialliset perustelut
   
               Rekisteröity yhteisön tavaramerkki, jonka mitättömäksi julistamista on haettu:
            
            
               Luokkiin 25, 26 ja 42 kuuluvia tavaroita ja palveluja varten rekisteröity sanamerkki EAST SIDE MARIO'S; yhteisön tavaramerkki nro 447730
            
         
               Yhteisön tavaramerkin haltija:
            
            
               John Arthur Slater
            
         
               Yhteisön tavaramerkin mitättömäksi julistamista koskevan hakemuksen tekijä:
            
            
               Prime Restaurant Holdings, Inc.
            
         
               Hakemuksen tekijän tavaramerkki- tai merkkioikeus:
            
            
               Kansalliset sana- ja kuviomerkit EAST SIDE MARIO'S
            
         
               Mitättömyysosaston ratkaisu:
            
            
               Yhteisön tavaramerkki julistetaan mitättömäksi
            
         
               Valituslautakunnan ratkaisu:
            
            
               Valitus hylätään
            
         
               Kanneperusteet:
            
            
               Neuvoston asetuksen N:o 40/94 51 artiklan 1 kohdan b alakohdan virheellinen soveltaminen. Kantajan mukaan valituslautakunta teki virheen katsoessaan, että kantaja toimi kolmannen henkilön puolesta, joka olisi katsottava tavaramerkin hakijaksi, että tämä kolmas henkilö toimi vilpillisessä mielessä ja että asiassa on menetelty vilpillisesti.